ప్రవాసులు కొత్త ఆలోచనలు తెచ్చారువారి సేవకు తగిన గుర్తింపు లభించలేదున్యూయార్క్ సమావేశంలో రాహుల్న్యూఢిల్లీ, సెప్టెంబరు 22: స్వతంత్రోద్యమంలో ప్రముఖ నేతలంతా ప్రవాస భారతీయులేనని కాంగ్రెస్ ఉపాధ్యక్షుడు రాహుల్గాంధీ అన్నారు. ఎన్నారైల ఉద్యమం నుంచే కాంగ్రెస్ పార్టీ పుట్టిందని చెప్పారు. ‘‘మహాత్మాగాంధీ ప్రవాస భారతీయుడు. నెహ్రూ ఇంగ్లండ్లో చదువుకొని వచ్చారు. అంబేడ్కర్, ఆజాద్, పటేల్... వీళ్లంతా ఏదో ఒక దశలో ఎన్నారైలే’’ అన్నారు. గురువారం ఆయన న్యూయార్క్లో కాంగ్రెస్ ఎన్నారై విభాగం కార్యకర్తలను ఉద్దేశించి మాట్లాడారు. ‘‘వాళ్లంతా బయటి ప్రపంచాన్ని చూశారు. దేశానికి తిరిగి వచ్చినపుడు అక్కడి ఆలోచనలను వినియోగించి దేశాన్ని మార్చేశారు. దేశాభివృద్ధికి కృషి చేసిన అలాంటి ఎన్నారైలు ఎందరో. వారి సేవలకు గుర్తింపు లభించాల్సి ఉంది’’ అన్నారు. విదేశాల్లో ఉన్నంత మాత్రాన మాతృదేశాభివృద్ధికి ఎన్నారైలు చేసిందేమీ లేదని భావించాల్సిన అవసరం లేదని, నిజానికి వారు దేశానికి వెన్నెముకగా నిలిచారని చెప్పారు. భారత్ ఆలోచనను ప్రతిబింబించే వారంతా భారతీయులేనన్నారు. రెండు వారాల అమెరికా పర్యటనలో విద్యార్థులు, రాజకీయ నాయకులు సహా సమాజంలోని అన్ని వర్గాల వారితో మాట్లాడానని, అందరూ దేశంలో ఇటీవలి పరిణామాలపై, ముఖ్యంగా పెరుగుతున్న అసహనంపై ఆందోళన చెందుతున్నారని చెప్పారు.  కళాశాలల నుంచి 30 వేల మంది పట్టాలతో బయటకు వెళితే అందులో 450 మందికి మాత్రమే చెప్పుకోదగ్గ ఉద్యోగాలు దొరుకుతున్నాయని తెలిపారు.
pravaasulu kotta aalochanalu tecchaaruvaari sevaku tagina gurtimpu labhinchaledunyurayark samavesamlo rahulnyudilli, septembaru 22: swatantrodyamamlo pramukha nethalanthaa pravasa bhaaratheeyulenani congress upaadhyakshudu rahulgandhi annaru. ennaaraila udyamam nunche congress party puttindani cheppaaru. ‘‘mahatmagandhi pravasa bhaarateeyudu. nehroo inglandlo chaduvukoni vachaaru. ambedker, ajad, patel... veellantaa edho oka dasalo ennaraile’’ annaru. guruvaram aayana neuyaarklo congress ennarai vibhagam kaaryakartalanu uddesinchi matladaru. ‘‘vaallantaa bayati prapanchaanni chusaru. deshaniki tirigi vachinapudu akkadi aalochanalanu viniyoginchi deshaanni maarchesaaru. deshaabhivruddhiki krushi chesina alanti ennaarailu endaro. vaari sevalaku gurtimpu labhinchalsi undi’’ annaru. videsaallo unnanta maatraana maatrudesaabhivruddhiki ennaarailu chesindemi ledani bhaavinchaalsina avasaram ledani, nijaaniki vaaru deshaniki vennemukagaa nilichaarani cheppaaru. bharat aalochananu pratibimbimche vaarantaa bhaarateeyulaenannaaru. rendu vaaraala america paryatanalo vidyaarthulu, rajakeeya naayakulu sahaa samaajamlooni anni vargala vaaritho matladanani, andaruu desamlo iteevali parinaamaalapai, mukhyamgaa perugutunna asahanampai aandolana chendutunnarani cheppaaru.  kalaasaalala nunchi 30 vela mandi pattaalatho bayataku velithe andulo 450 mandiki matrame cheppukodagga udyogaalu dorukutunnayani telipaaru.